Există o legătură metafizică cu cele mai importante inovații tehnologice.
Ramanujan descria că, în somn, îi apăreau aceste numere în fața ochilor
și nu avea nicio idee despre ce ar fi vorba.
Întâlnirea dintre John von Neumann și Alan Turing ...
... a schimbat istoria.
Poate că Steve Jobs a primit informații
de dincolo de realitatea fizică.
Este posibil ca extratereștri să ghideze anumite persoane
către stadii superioare ale cunoașterii ?
Se pare că aceste ființe ghidează omenirea
către o nouă etapă a tehnologiei super-avansate,
care ne va permite să intrăm în contact cu cosmosul.
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ? !
Chiar ne-au ajutat ființe extraterestre să ne scriem istoria ?
Dacă da, ar putea exista o legătură
între extratereștri și cei mai mari vizionari ?
EXTRATEREȘTRI ANTICI
VIZIONARII Sezonul 11, episodul 5
Houston, Texas. 20 iulie 1969.
La centrul de comandă al NASA, uriașul calculator IBM 360-75,
cu capacitatea de a procesa 16,6 milioane instrucțiuni per secundă
și un procesor de opt megaocteți,
are sarcina de a realiza cea mai mare ispravă din istoria omenirii ...
plasarea unei ființe umane pe Lună.
NEAL ARMSTRONG : Houston ... Baza Tranquility aici.
Vulturul a aterizat.
Întreaga omenire este uimită de această realizare tehnologică.
Însă, după doar 60 de ani,
un dispozitiv în miniatură, cântărind mai puțin de 500 de grame,
surclasează întreaga tehnologie pe care NASA o avea în 1969.
Smartphone-ul de astăzi este de un milion de ori mai puternic
față de calculatorul folosit la aselenizare.
Ce aveam când am mers pe Lună nu reprezintă nimic
în comparație cu ce are asupra sa un adolescent de azi.
Capacitatea de procesare, posibilitatea de a accesa informația,
capacitatea de a ajunge la alți oameni.
O realizare tehnologică remarcabilă.
Nici nu ne putem imagina ce va fi peste 30 de ani.
Ceea ce credem că este atât de avansat acum, s-ar putea să fie ceva demodat.
Cum se face că tehnologia a progresat atât de rapid ?
Conform adepților paleoastronauticii,
în anumite momente ale istoriei,
extratereștri au influențat anumiți indivizi,
permițând omenirii să facă pași importanți,
și sunt de părere că această practică a continuat până în vremurile moderne.
Drept dovadă, ei arată către vizionarul
care a dat startul revoluției microcomputerului ...
Steve Jobs.
San Francisco, California. 9 ianuarie 2007.
Conferința și expoziția anuală Apple.
Mulțumesc pentru participare.
În prezența presei din întreaga lume,
cofondatorul și directorul Apple, Steve Jobs,
apare pe scenă pentru a anunța un nou și revoluționar produs ...
iPhone-ul.
Ne-am dorit să facem un produs
mai inteligent decât orice alt dispozitiv mobil de până acum
și extrem de facil de utilizat.
Iar noi l-am denumit iPhone.
Steve Jobs a fost unul dintre marii vizionari din Silicon Valley.
Intenția sa era să facă popular computerul.
O mulțime de oameni care deja lucrau cu calculatorul
nu se gândeau că oamenii îl vor folosi,
însă el a pus la dispoziția consumatorilor
un dispozitiv care era utilizabil, intuitiv,
era ușor de folosit, ușor de înțeles ... iar asta nu e puțin lucru.
Prin simplitatea și frumusețea lui, a creat ceva ... perfect.
Steve Jobs și echipa sa de ingineri
au utilizat o tehnologie care a conectat digital societatea
și care pune toată informația existentă în lume
ad litteram în vârful degetelor omenirii.
Însă semințele acestei revoluții tehnologice au fost plantate în 1973,
când tânărul student de 19 ani renunță la școală.
Jobs frecventa Facultatea Reed din Portland, Oregon,
când, împreună cu unul dintre primii angajați Apple, Daniel Kottke,
iau o decizie care va schimba nu doar cursul vieților lor,
ci și, într-un final, al întregii omeniri.
L-am întâlnit pe Steve la Facultatea Reed în prima lună,
însă s-a legat o prietenie o lună sau două mai târziu,
când mă plimbam cu cartea "Be Here Now", dornic să vorbesc despre ea,
iar Steve o cunoștea.
De la acea cartea am trecut la "Autobiography of a Yogi",
iar apoi la "Ramakrishna and His Disciples".
Ca mulți alții din generația sa,
Jobs devine adept al Mișcării de Iluminare Spirituală,
ce a dominat America în anii 1970.
Conform acelora care îl cunoșteau bine,
el considera că acesta nu e un capriciu trecător, ci o chemare.
Steve a fost captivat de cartea "Cosmic Consciousness".
Probabil că aceasta l-a făcut să depășească orice bariere.
Există capitole despre mari genii ale istoriei
și despre cum aceștia au găsit iluminarea.
Astfel, am sfârșit prin a ajunge în India.
Animat de dorința de a se descoperi pe sine,
Steve Jobs călătorește în India, urmat de Daniel, câteva luni mai târziu.
Împreună, descoperă un guru hindus, pe nume Haidakhan Baba.
A fost descoperit cam pe când avea 18 ani, practicând yoga într-o peșteră,
însă există legende că același individ a tot apărut încă de prin anii 1800.
Haidakhan Baba susținea că era orfan.
Dar cine a fost acest caracter, necunoscut până la 18 ani ...
despre care se spunea că și-a făcut apariția de niciunde ?
El pretindea că este o ființă nemuritoare,
cunoscută în Hinduism ca Mahavatar Babaji.
Mahavatar înseamnă ... "mărețul avatar".
"Grandioasa ființă reîncarnată".
Mahavatar este etern și poate apărea oricând, oriunde,
luând forma unei alte ființe umane.
Deci, se afla aici ca să arate omenirii o cale mai bună,
o cale a înțelepciunii, o cale a măreției.
Steve Jobs a stat o perioadă cu el.
Haidakhan Baba l-a inițiat, dându-i un nume spiritual.
Acesta reprezintă un mod tradițional de inițiere,
deci, au fost inițiați de acest guru.
Babaji afirmase că era o ființă celestă,
venită pe Pământ să ajute la luminarea și progresul planetei.
Este posibil ca Steven Jobs
să fi fost influențat telepatic de o entitate extraterestră numită Babaji ?
Haidakhan Baba susținea
că "a venit să ghideze omenirea către un nivel superior"
și se numea pe sine drept "mesager al revoluției".
La scurt timp după revenirea în America,
Steve Jobs începe propria sa revoluție,
dezvoltarea microcomputerului, alături de cofondatorul Apple, Steve Wozniak.
Steve nu a făcut-o pentru bani.
El s-a implicat cu dorința de a transforma planeta.
Apple II a fost primul calculator personal accesibil publicului.
Woz, firește, era geniul în toate, a creat designul și programele.
Meritul lui Steve este că a avut puterea să anticipeze viitorul
și că, pur și simplu, nu a renunțat.
Iar iPhone-ul este, acum, nelipsit din viața noastră.
Absolut totul s-a schimbat.
Steve Jobs a continuat practicarea meditației toată viața,
adesea refugiindu-se la Centrul "Tassajara Zen Mountain" din California.
Aici s-a întâmplat, în timpul ședințelor de meditație,
să capete mare parte din inspirația care a transformat lumea.
Meditația înlesnește accesul la o sursă superioară,
pentru că omul se contopește cu divinul,
astfel încât ar putea ...
să descarce cunoașterea, învățăturile, direct de la divinitate.
Este posibil ca Steve Jobs să fi fost îndrumat de o sursă nepământeană ?
Dacă da, posibil să fi fost el unul dintre vizionarii
aleși de extratereștri să ducă omenirea spre viitor,
așa cum sugerează adepții paleoastronauticii ?
Posibile răspunsuri suplimentare s-ar putea găsi
studiind un matematicianul indian
ce a fost cu zeci de ani înaintea vremurilor sale.
Universitatea Emory, Atlanta. Decembrie 2012.
După ani de muncă,
matematicianul Ken Ono, împreună cu doi foști studenți,
descoperă o formulă matematică inovatoare,
ce va permite savanților să studieze găurile negre
într-un mod cu totul nou.
Incredibil este că au ajuns la această realizare
studiind un singur paragraf
scris de un matematician indian în urmă cu 90 de ani ...
Srinivasa Ramanujan.
Srinivasa Ramanujan a fost un matematician indian,
un geniu diferit față de oricare altul din istoria omenirii.
Opera lui Ramanujan constituie acum bazele
Teoriei Superstringur-ilor și fizicii multidimesionale.
Una dintre cele mai avansate matematici
folosite astăzi de marii savanți este numită "funcțiile modulare",
care ar putea face posibilă călătoria în timp, antigravitație,
combustibil nelimitat ... toate aceste tehnologii futuriste.
A fost capabil să ducă o bucățică din ce știa
mai departe decât majoritatea matematicienilor.
Avea abilitatea de a vedea ce era important.
A avut o mulțime de idei strălucite,
unele încă mai așteaptă să fie puse în practică.
Ramanujan a avut realizări în calculul integral,
ce poate fi folosit pentru determinarea forței de tractare aplicată unei aripi,
funcție de cum se deplasează prin aer,
sau pentru determinarea efectelor gravitaționale ale Pământului
asupra sateliților artificiali.
Însă, remarcabil este că el insista că aceste teoreme uluitoare
nu erau produse ale propriului său geniu.
Susținea că i-au fost comunicate de o ființă nepământeană.
Srinivasa Ramanujan s-a născut în Erode, India, la 2 decembrie 1887,
și a fost considerat un copil special,
deoarece a fost singurul care a supraviețuit din cei 4 copii ai mamei sale.
Încă din copilărie a fost obsedat de numere.
De la o vârstă fragedă, instinctiv, se gândea la numere, făcea calcule ...
... era fascinat de numere.
Numerele, spunea el, aveau o personalitate,
aveau un fel de viață a lor.
Există o mulțime de povești
despre cât de concentrat era pe matematică,
încât ignora o mulțime de alte preocupări personale.
Ramanujan crește în orașul Kumbakonam,
într-o casă din apropierea templului Sarangapani.
Fenomenul matematic își petrece o parte din copilărie la templu,
în mijlocul miilor de sculpturi cu zei hinduși.
Conform unui prieten din copilărie,
Ramanujan mergea adesea la templu și lucra la matematică.
Prietenul își amintește cum a mers la templu și l-a găsit pe Ramanujan
înconjurat de toate aceste figuri inexplicabile.
Figurile care-l înconjurau pe Ramanujan
erau, de fapt, ecuații matematice complexe
pe care el le scria cu cretă pe dalele de piatră ale podelei.
Spunea adesea că îi sunt comunicate în vis
de către zeița hindusă Namagiri Thayar.
A insistat întotdeauna, și era foarte hotărât în afirmații,
că descoperirile matematice au ajuns la el prin vise și viziuni
oferite de zeița Namagiri.
În aceste viziuni,
el ar fi văzut aceste formule matematice fantastice defilându-i prin față.
De nenumărate ori în copilărie,
Ramanujan dispărea subit zile în șir, apoi revenea acasă fără nicio explicație.
Vecinii îl considerau metafizic,
iar el a afirmat că numerele ne conectează
la forțe superioare din Univers.
Ar fi posibil ca Ramanujan
chiar să fi primit informații de la o ființă nepământeană ?
Încă din copilărie, a avut aceste viziuni ale zeiței Namagiri
și prin propriile puteri, în condițiile de sărăcie din India,
reface un efort de peste 100 de ani de matematică occidentală.
Mai mult, zeița Namagiri îi oferă toate aceste informații suplimentare,
care sunt cu mult peste ce oferea matematica occidentală.
Pentru cineva ca Ramanujan,
care a crescut într-o familie hindusă din sudul Indiei,
toate evenimentele care i s-au întâmplat
sunt în corelație cu zeii și zeițele hinduse.
Oare e posibil chiar să fi fost un fel de extraterestru
care să-l fi ajutat să dezvolte toate aceste teoreme matematice ?
Există o abundență de dovezi despre intervenții extraterestre,
implicări în multe din realizările tehnologice semnificative existente,
iar acestea au avut loc prin intermediul viselor
sau contactelor concrete cu un gen de ființe inteligente.
Ar fi putut Srinivasa Ramanujan,
care a practicat meditația și a studiat Hinduismul,
la fel ca și Steve Jobs,
să fi fost îndrumat de ființe nepământene,
ce dirijează traseul omenirii de mii de ani ?
Din acest motiv să fi putut el să născocească teoreme atât de complexe,
încât cei mai mari matematicieni ai lumii
încă se luptă să le înțeleagă după 100 de ani ?
Adepții paleoastronauticii spun că da
și sugerează că dovezi suplimentare ar putea fi găsite
prin studierea omului care a declanșat
sfârșitul celui de-al Doilea Război Mondial ...
... Alan Turing.
Londra, Anglia. 23 iunie 1912.
În cartierul Maida Vale, se naște Alan Turing.
La 6 ani, profesorii îi identifică geniul.
La 16, studiază cele mai mari lucrări ale lui Einstein
și asemenea matematicianului de geniu Srinivasa Ramanujan
și el are o idee fixă și gândește diferit de colegii săi.
Alan Turing a fost un alt matematician de geniu al secolului XX,
însă complet diferit față de Srinivasa Ramanujan.
Viziunea sa a luat naștere ca urmare a monotoniei sale.
Luând lucrurile așa cum sunt, a putut merge în locuri
în care oameni care nu erau atât de seci nu ar fi fost capabili să meargă.
De fapt, Alan Turing era atât de insensibil,
încât au existat speculații
că ar suferi de sindromul Asperger. (formă de autism, n.t.)
Însă unii adepți ai paleoastronauticii propun
că inteligența sa ar putea dezvălui o influență nepământeană ...
care a survenit în timpul celui mai ucigător conflict uman.
Milton Keynes, Buckinghamshire, Anglia, 18 martie 1940.
La 6 luni de la intrarea în cel de-al Doilea Război Mondial,
serviciile secrete britanice înființează o bază secretă în Bletchley Park,
la 50 km distanță de Londra.
Cunoscută drept "Stația X",
găzduiește o echipă de matematicieni de elită,
condusă de Alan Turing, care lucrează fără odihnă la spargerea
infamului dispozitiv nazist de codificare denumit Enigma.
Mașina Enigma era un dispozitiv de criptare
foarte simplu de operat, cel puțin pentru persoana care îl utiliza.
Trebuia transmis un mesaj și se tasta prima literă.
Rotițele din interior se roteau ...
apoi o lumină se aprindea la o altă literă decât cea tastată.
Acea literă se nota.
Mașina substituia litera cu o gamă largă de alte litere.
În 1940, Turing realizează
ceea ce toți experții timpului considerau a fi imposibil.
Descifrează codul Enigma.
La Bletchley Park, Turing aplică o inginerie inversă pe Enigma.
Nu a fost simplu, dar au construit acest aparat denumit "Bomba".
Dacă putem separa partea mecanică de succesiunea de operații ...
denumită acum limbaj de programare (software) ...
putem crea un dispozitiv care decriptează mesaje,
dar care poate face și altele, inclusiv calcule matematice,
iar el a realizat că acel aparat s-ar putea transforma
în ceva care să ofere mai multe posibilități.
În procesul de creare a acestui dispozitiv,
Turing dezvoltă și o tehnologie mult mai importantă
decât și-a fi putut închipui cineva la acea vreme :
primul calculator din lume.
Interesant este cum unii dintre acești vizionari gândeau diferit,
deci, ar trebui să ne întrebăm dacă nu cumva acești oameni
explorau un fel de spirit universal
și cumva, telepatic, extratereștri le dădeau informații,
astfel având acces la adevăruri universale.
În mod curios, într-unul dintre articolele sale,
Turing scria că telekinezia și percepția extrasenzorială
ar trebui tratate cu seriozitate
și, de asemenea, punea la îndoială existența liberului arbitru.
Este posibil, așa cum sugerează adepții paleoastronauticii,
să fi scris astfel pentru că el însuși fusese în legătură
cu o inteligență extraterestră ?
Posibile indicii suplimentare s-ar putea găsi
prin examinarea unei întâlniri dintre Turing
și un alt matematician de geniu, John von Neumann.
John von Neumann a fost un matematician maghiar
care a imigrat în Statele Unite și a activat la Universitatea Princeton.
Era incredibil de talentat la matematică și fizică.
Ca și Turing, von Neumann a contribuit la încheierea războiului
prin intermediul tehnologiei inventate.
El a descoperit o modalitate de a folosi mașina de calcul
pentru a determina cum să comprime plutoniul pentru bomba atomică.
Această tehnologie a fost esențială pentru reușita proiectului
și nu ar fi fost niciodată realizată,
dacă von Neumann nu s-ar fi intersectat cu Alan Turing.
Știm că Alan Turing l-a întâlnit pe John von Neumann la Princeton.
Von Neumann era la curent cu teoretizările lui Turing.
Ceea ce nu știm este natura discuțiilor lor.
Multe dintre ele au fost strict secrete,
au existat foarte puține scurgeri de informații.
Unii istorici au argumentat că von Neumann a preluat
ideea de bază de la Alan Turing.
Conform istoricilor, Turing și von Neumann sunt principalii responsabili
pentru inventarea primului calculator
și dezvoltarea exponențială a tehnologiei.
Este, oare, posibil ca întâlnirea dintre cele două genii
să nu fi fost o simplă întâmplare ?
La fel de bine s-ar putea să se fi implicat o inteligență extraterestră,
pentru a se asigura că von Neumann și Turing se întâlnesc în 1935
și să le fi dirijat activitatea, pentru a se asigura
că acel calculator va apărea exact la momentul oportun ...
adică exact așa cum s-a și întâmplat.
Este posibil ca extratereștri să-i fi adus împreună pe Turing și von Neumann,
pentru a accelera dezvoltarea tehnologiei calculatorului ?
Adepții paleoastronauticii spun că da
și sugerează că, exact în aceeași perioadă,
extratereștri au ajutat omenirea să dezvolte o altă tehnologie importantă ...
o rachetă care putea ajunge la stele.
Kaluga, Rusia. Decembrie 1903.
Omul de știință rus Konstantin Tsiolkovsky publică articolul
"Explorarea spațiului cosmic prin intermediul rachetelor".
Majoritatea savanților vremii consideră subiectul "explorarea spațiului"
mai degrabă speculativ, ba chiar exagerat,
luând în considerare că frații Wright abia definitivaseră
primul avion cu motor chiar în aceeași lună.
Însă multe dintre ideile principale ale articolului lui Tsiolkovsky,
cum ar fi sugestia că viteza necesară pentru orbitarea Pământului
este de 8 kilometri pe secundă
și ar putea fi atinsă cu ajutorul unei rachete în trepte,
s-au dovedit a fi incredibil de precise.
Este un caracter fascinant și tatăl tehnologiei rachetelor sovietice,
cel care, de fapt, a proiectat rachetele
care au dus primul om în spațiu, care au dus primul câine în spațiu,
care au lansat Sputnik, primul satelit, în 1957.
Principala sa sursă de inspirație
a fost prietenul și mentorul său, Nikolai Fyodorov,
un filosof creștin-ortodox rus.
Fyodorov a fost unul dintre fondatorii "cosmismului",
un precursor al teoriei paleoastronauticii.
Cosmismul începe cu Nikolai Fyodorov în anii 1870-1880,
iar adepții săi considerau
că civilizația umană își are originile în spațiul cosmic,
că destinul speciei umane este să revină în spațiu
și să se întoarcă la origini.
Asemenea lui Fyodorov, și Tsiolkovsky devine cosmist.
Și nu i-a inspirat doar pe savanții ruși,
ci și pe geniul responsabil cu ducerea primului om pe Lună ...
Wernher von Braun.
Germania. Mai 1945.
După 6 ani de teroare mondială,
naziștii se predau Forțelor Aliate.
Cel mai renumit savant german,
Wernher von Braun, a anticipat înfrângerea cu luni de zile înainte
și, păcălindu-și superiorii, se ocupă să-și mute echipa în sudul Austriei,
pentru a se preda forțelor americane.
Obținerea lui von Braun a fost considerată
o lovitură importantă dată de Statele Unite.
Munca sa în tehnologia rachetelor era atât de importantă,
încât sovieticii au curățat fostul Cartier General de la Peenemunde,
în căutarea oricărei informații lăsate în urmă.
Au găsit scrierile lui Konstantin Tsiolkovsky,
descoperind că aproape fiecare pagină
fusese împodobită de comentariile și adnotările lui von Braun.
Wernher von Braun a fost puternic influențat de Tsiolkovsky.
Însăși Tsiolkovsky împărtășea ideea că ființele umane au apărut din stele.
Iar dacă așa ar sta lucrurile,
ar fi posibil ca acești savanți ruși
să fi avut anumite cunoștințe avansate ?
Ar fi putut ei comunica cu o formă de inteligență extraterestră
care a influențat cursa spațială și acest efort
de a duce omenirea înapoi la stele ?
În copilărie, Wernher von Braun era fascinat
de ficțiunile lui Jules Verne și H.G. Wells
și era convins că poate transforma în realitate
viziunile lor despre călătoria spațială
și chiar a mers până acolo încât i-a spus mamei sale
că el va construi aparatul care va duce omul la Lună.
Însă, când von Braun a reușit acest lucru, în 1969,
a reprezentat un asemenea salt tehnologic,
încât unii, inclusiv Tsiolkovsky, au considerat
că și el a fost ajutat de ființe extraterestre.
Wernher von Braun a fost extrem de fascinat de ideea
că noi aparținem stelelor.
Ca și cum Pământul ar fi o sămânță,
iar dacă această sămânță nu germinează, ar putea muri.
E imperativ să mergem în spațiu,
iar acea viziune despre "un nou mâine"
l-a ambiționat să-și dorească chiar mai mult.
Aș putea sugera chiar posibilitatea ca von Braun să fi avut
un gen de contact extraterestru.
Ceva sau cineva l-ar fi putut contacta,
ar fi văzut încotro trebuie să se îndrepte civilizația noastră
și i-ar fi dat uneltele și revelațiile de care avea nevoie
pentru a ne putea deschide calea către spațiu.
Este posibil, așa cum sugerează adepții paleoastronauticii,
ca Wernher von Braun și Konstantin Tsiolkovsky
să fi fost ajutați de ființe extraterestre ?
Dacă da, care ar fi motivul ?
Poate că am afla răspunsul examinând previziunile genului științifico-fantastic.
Cât de departe putem ajunge ?
Aceasta este întrebarea televiziunii de astăzi,
iar CBS cunoaște răspunsul.
Faimosul serial "Lost in Space".
În 1965, canalul CBS anunța debutul a ceea ce avea să devină
primul serial SF de succes.
Nu i-ar place lui Tata să folosească această drăcovenie
ca să scape de traficul de pe șosea ?
Petrecându-se în îndepărtatul viitor din 1997,
"Lost in Space" descrie povestea unei familii de coloniști spațiali
ce rămân izolați pe o planetă străină.
El sublinia opinia americană în creștere
că viitorul omenirii nu va fi pe Pământ, ci în imensitatea galaxiei.
Acest trend continuă și în anul următor, când NBC lansează "Star Trek",
epopeea unei nave spațiale futuriste,
a cărei misiune este să exploreze galaxia,
în căutare de noi forme de viață și civilizații
și să ajungă unde niciun bărbat ... sau femeie ...
nu au ajuns vreodată.
Interesant este că ambele seriale au apărut
cu ani buni înainte ca omenirea să pună piciorul pe Lună.
Este uimitor că, astăzi, trăim vremuri
care, cu doar 40-50 de ani în urmă, reprezentau un viitor fantezist.
Iar acum trăim ceea ce se numea viitor.
Nu întru totul, dar din multe puncte de vedere.
Unde ne vom situa peste alți 50 de ani ?
Cred că SF-ul ne poate da o idee.
De-a lungul timpului, SF-ul a devenit realitate.
Secvența de aprindere pornită !
Rolul științifico-fantasticului
în anticiparea a ceea ce avea să devină "adevăr științific" nu era o noutate.
Stații spațiale, roboți inteligenți, dispozitive remarcabile de comunicații,
chiar și arme după modelul "Războiul stelelor",
toate au fost anticipate de mințile creative
ale scriitorilor ca Jules Verne, H.G. Wells, Arthur C. Clarke,
Isaac Asimov și Ray Bradbury.
Iar operele lor au stat la baza nenumăratelor filme și seriale.
Mari invenții se datorează literaturii SF.
Arthur C. Clarke și-a imaginat satelitul înaintea inginerilor.
Au studiat literatura SF
când le-a venit ideea să realizeze astfel de lucruri.
S-a întâmplat constant când un scriitor inventiv
a avut o nouă idee pentru o poveste,
însă s-a întâmplat neintenționat.
Să-l luăm și să-l citim pe Jules Verne.
E interesant.
Am realizat o mulțime de chestii la care el s-a gândit.
Iar aceste idei izvorâte din mintea unui om au devenit realitate.
Cred că s-au transformat în realitate pentru că tineretul citește aceste cărți,
ajunge la maturitate și realizează ...
"Ia stați ! Avem capacități tehnologice."
"Dacă le-aș dezvolta printr-o nouă invenție ?"
Deci, SF-ul poate reprezenta o cale sigură pentru știință,
pentru că se inspiră din fantezie.
Oare multe dintre minunile științifice de astăzi
sunt în întregime produsele unor minți prolifice și imaginații bogate ?
Ori își au originile în altă parte, posibil la ani-lumină depărtare ?
Există o teorie interesantă,
anume că anumitor scriitori de ficțiune
nu le-ar fi venit pur și simplu ideile pentru operele lor,
chiar dacă ei au trăit cu impresia că ideile le aparțin.
Poate că a existat o forță externă care le-a sugerat ideile.
Au fost inspirați scriitorii de SF de către extratereștri ?
Ar fi putut extratereștri să transmită semnale
despre viitorul omenirii prin intermediul literaturii SF ?
Iar dacă mințile inventive din trecut au putut anticipa
incredibilele tehnologii din prezent,
atunci, ar trebui să considerăm literatura SF de astăzi
un ghid către următoarea destinație a omenirii ?
Unde ne vom situa peste 50 de ani ?
Iar dacă ne referim la literatura SF,
unul dintre subiecte este "ce se va întâmpla"
"dacă dobândim abilitatea să ne transferăm conștiința"
"într-un tip de calculator ?"
E posibil ca viitorul nostru să fie unul digital ?
Nu mi-aș dori ca gândurile să-mi fie transferate într-un calculator,
pentru că, atunci, chiar nu vom mai avea secrete.
Această planetă va înceta să mai existe în secunda doi,
dacă vom ști ce gândește fiecare dintre noi.
Așadar, trebuie să alegem cu înțelepciune
între ceva ce ne poate securiza viitorul
și ceva ce ne poate aduce anihilarea.
Conform multor adepți ai paleoastronauticii,
viziunile despre un viitor sumbru, zugrăvit în literatura SF de azi,
s-ar putea dovedi la fel de periculoase
pe cât de extraordinare au părut odată.
De asemenea, ei sugerează că mesajele pe care le-au primit vizionarii
s-ar putea să nu fie profeții cumplite, ci, mai degrabă, avertismente.
Avertismente menite să ajute omenirea să evite anihilarea.
Astăzi, teoremele lui Srinivasa Ramanujan
sunt aplicate în ramuri ale fizicii care ne vor permite
să descifrăm cele mai mari mistere ale spațiului.
Modelele de calculatoare inventate de Turing și Neumann
au dus la un progres tehnologic rapid.
Progresele din industria rachetelor, făcute de Tsiolkovsky și von Braun,
au făcut posibilă explorarea spațiului.
Iar contribuția lui Steve Jobs la revoluționarea microcomputerului
a pus toată cunoașterea disponibil în lume la o apăsare de deget distanță.
Însă chiar a fost munca acestor vizionari
coordonată de o inteligență extraterestră ?
Dacă da, care va fi finalitatea ?
Noi am fost ... cred eu, un experiment al extratereștrilor.
Cred că ne-au crescut pentru a vedea cum ne dezvoltăm.
Și, probabil, că și-au spus,
"La naiba, uitați-vă la acești umanoizi cât de repede pot avansa."
Iar noi devenim din ce în ce mai buni cu ajutorul tehnologiei.
Deși Elon Musk și fizicianul Stephen Hawking
ne-au avertizat, "Atenție cu inteligența artificială".
"Ați putea merge prea departe."
Sunt de acord cu ei. Trebuie să fim atenți !
Multe dintre operele SF din anii 50-60 lasă impresia
că extratereștri au contactat anumiți oameni,
pe care i-au avertizat despre pericolul puterii nucleare ...
iar ceea ce am făcut noi cu armele atomice a fost un dezastru ...
i-au avertizat că ne-am putea distruge planeta cu această tehnologie
și că însuși extratereștri erau îngrijorați despre consecințe.
Așadar, trebuie să fim foarte atenți cum ne folosim propria tehnologie.
Există un motiv pentru care suntem unde suntem.
Am dezvoltat aceste tehnologii avansate
dintr-un singur motiv ...
... pentru a ne întoarce la stele, pentru că de acolo am venit.
Acum, întrebarea este : ne vom îndeplini sau nu destinul ?
Este posibil ca cei mai mari vizionari ai omenirii
să fi îndeplinit în necunoștință de cauză
un fel de plan extraterestru ?
Unul menit să pregătească omenirea pentru "întâlnirea" decisivă ?
Dacă da, aceasta ar însemna
că viitorul nostru a fost oarecum stabilit dinainte ?
Sau suntem doar niște biete vietăți înzestrate cu mijloacele
cu care să ne modelăm propriul destin ?
Poate că răspunsul s-ar putea găsi în paginile cărților științifico-fantastice,
în palmele noastre, printr-un banal telefon,
sau în tehnologia robotică de ultimă generație.
Poate că stă scris pe pereții vreunui mormânt încă nedescoperit.
Sau poate că se află chiar în fața ochilor noștri.